

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/19-01/2

URBROJ: 238/10-02-19-29

Ivanić-Grad, 29. svibnja 2019.

GRADSKO VIJEĆE GRADA IVANIĆ-GRADA

n/r Željko Pongrac, predsjednik

PREDMET: Prijedlog Odluke o imenovanju Povjerenstva za procjenu šteta

od prirodnih nepogoda na području grada Ivanić-Grada

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), gradonačelnik Grada Ivanić-Grada utvrdio je prijedlog

**ODLUKE**

**O IMENOVANJU POVJERENSTVA ZA PROCJENU ŠTETA**

**OD PRIRODNIH NEPOGODA NA PODRUČJU GRADA IVANIĆ-GRADA**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Željko Brezovečki, predsjednik Odbora za izbor i imenovanja.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17), članka 14. stavka 1. i članka 44. Zakona o ublažavanju i uklanjanju posljedica prirodnih nepogoda (Narodne novine, broj 16/19) i članka 35. Statuta Grada Ivanić-Grada (Službeni glasnik, broj 02/14, 01/18) Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_ 2019. godine donijelo je sljedeću

**O D L U K U**

**o imenovanju Povjerenstva za procjenu šteta od prirodnih nepogoda**

**na području grada Ivanić-Grada**

Članak 1.

Ovom Odlukom imenuje se Povjerenstvo za procjenu šteta od prirodnih nepogoda na području grada Ivanić-Grada (u daljnjem tekstu: Povjerenstvo za procjenu šteta od prirodnih nepogoda).

Članak 2.

U Povjerenstvo za procjenu šteta od prirodnih nepogoda iz članka 1. ove Odluke na razdoblje od četiri godine imenuju se:

1. Ivan Brcković
2. Mirko Mandić
3. Tomica Goričan
4. Mario Franjčić
5. Marina Herceg Pendelić

Članak 3.

Povjerenstvo za procjenu šteta od prirodnih nepogoda obavlja sljedeće poslove:

1. utvrđuje i provjerava visinu štete od prirodne nepogode za područje grada Ivanić-Grada,

2. unosi podatke o prvim procjenama šteta u Registar šteta od prirodnih nepogoda,

3. unosi i prosljeđuje putem Registra šteta od prirodnih nepogoda konačne procjene šteta županijskom povjerenstvu za procjenu šteta od prirodnih nepogoda,

4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,

5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema Zakonu o ublažavanju i uklanjanju posljedica prirodnih nepogoda (Narodne novine, broj 16/19),

6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu za procjenu šteta od prirodnih nepogoda putem Registra šteta od prirodnih nepogoda,

7. surađuje sa županijskim povjerenstvom za procjenu šteta od prirodnih nepogoda u provedbi Zakona o ublažavanju i uklanjanju posljedica prirodnih nepogoda (Narodne novine, broj 16/19),

8. donosi plan djelovanja u području prirodnih nepogoda iz svoje nadležnosti,

9. obavlja druge poslove i aktivnosti iz svojeg djelokruga u suradnji sa županijskim povjerenstvom za procjenu šteta od prirodnih nepogoda.

Članak 4.

Danom stupanja na snagu ove Odluke prestaje važiti Odluka o izboru predsjednika i članova Povjerenstva za procjenu šteta od elementarnih nepogoda (Službeni glasnik Grada Ivanić-Grada, broj 03/17).

Ova Odluka stupa na snagu osmog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_ 2019. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o imenovanju Povjerenstva za procjenu šteta od prirodnih nepogoda na području grada Ivanić-Grada |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17), članka 14. stavka 1. i članka 44. Zakona o ublažavanju i uklanjanju posljedica prirodnih nepogoda (Narodne novine, broj 16/19) i članka 35. Statuta Grada Ivanić-Grada (Službeni glasnik, broj 02/14, 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17), članka 14. stavka 1. i članka 44. Zakona o ublažavanju i uklanjanju posljedica prirodnih nepogoda (Narodne novine, broj 16/19) i članka 35. Statuta Grada Ivanić-Grada (Službeni glasnik, broj 02/14, 01/18).

Zakon o ublažavanju i uklanjanju posljedica prirodnih nepogoda (Narodne novine, broj 16/19, u daljnjem tekstu: Zakon), propisao je kriterije i ovlasti za proglašenje prirodne nepogode, procjenu štete od prirodne nepogode, dodjelu pomoći za ublažavanje i djelomično uklanjanje posljedica prirodnih nepogoda nastalih na području Republike Hrvatske, Registar šteta od prirodnih nepogoda te druga pitanja u vezi s dodjelom pomoći za ublažavanje i djelomično uklanjanje posljedica prirodnih nepogoda.

Nadležna tijela za provedbu Zakona jesu: Vlada Republike Hrvatske, povjerenstva za procjenu šteta od prirodnih nepogoda, nadležna ministarstva, jedinice lokalne i područne (regionalne) samouprave i Grad Zagreb.

Članove i broj članova gradskog povjerenstva imenuje gradsko vijeće na razdoblje od četiri godine i o njihovu imenovanju obavještava županijsko povjerenstvo.

Gradsko povjerenstvo za procjenu šteta od prirodnih nepogoda obavlja sljedeće poslove:

1. utvrđuje i provjerava visinu štete od prirodne nepogode za područje grada Ivanić-Grada,

2. unosi podatke o prvim procjenama šteta u Registar šteta od prirodnih nepogoda,

3. unosi i prosljeđuje putem Registra šteta od prirodnih nepogoda konačne procjene šteta županijskom povjerenstvu,

4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,

5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema Zakonu,

6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta od prirodnih nepogoda,

7. surađuje sa županijskim povjerenstvom u provedbi Zakona,

8. donosi plan djelovanja u području prirodnih nepogoda iz svoje nadležnosti,

9. obavlja druge poslove i aktivnosti iz svojeg djelokruga u suradnji sa županijskim povjerenstvom.

Odredbom članka 44. Zakona o ublažavanju i uklanjanju posljedica prirodnih nepogoda (Narodne novine, broj 16/19) propisano je kako gradsko povjerenstvo za procjenu šteta od elementarnih nepogoda nastavlja s radom do imenovanja gradskog povjerenstva za procjenu šteta od prirodnih nepogoda sukladno odredbama Zakona. Rok za imenovanje članova povjerenstva je šest mjeseci od stupanja na snagu Zakona.

Slijedom navedenog, predlaže se Gradskom vijeću Grada Ivanić-Grada da usvoji Odluku o imenovanju Povjerenstva za procjenu šteta od prirodnih nepogoda na području grada Ivanić-Grada.